Public procurement notice: Contract Notice
Published: 2025-08-29
Buyer: Pohjois-Pohjanmaan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85100000: Health services
Submission deadline: 2025-09-22
Award criteria: price

Technical requirements: Hankinta toteutetaan hankintalain liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita.

Tarjousvertailuun ei ole otettu mukaan laatupisteytystä, koska hankinnan kohteena olevan palvelun vähimmäislaatu on kuvattu tarjouspyynnön liitteenä olevalla palvelukuvauksella eikä lisälaatu vertailussa tuo palvelun sisältöön lisäarvoa.

Tilaaja käsittelee tarjoukset tarjousajan päättymisen jälkeen seuraavasti:
- vähimmäisvaatimusten täyttymisen tarkastus,
- tarjousten vertailu tarjouspyynnön valintaperusteita (kokonaistaloudellinen edullisuus) soveltaen,
- tarjoajien valinta ja tarjousvertailuun perustuva hankintapäätös ja sen tiedoksi antaminen sekä
- sopimusten tekeminen odotusajan jälkeen tai kun Markkinaoikeus on antanut täytäntöönpanoluvan.

Tarjoaja vastaa siitä, että tarjous on tarjouspyynnön ja siinä esitettyjen vaatimusten mukainen. Hankintayksikön on suljettava tarjouspyyntöä tai tarjousmenettelyn ehtoja vastaamattomat tarjoukset tarjouskilpailusta. Myöhästynyttä tarjousta ei oteta huomioon.
Hankinnan kohteena ovat elektroneuromyografiatutkimuspalvelut (jatkossa ENMG-tutkimus). 

ENMG-tutkimus on lääketieteellinen tutkimusmenetelmä, jonka avulla selvitetään ääreishermoston ja lihasten vaurioita sekä toimintahäiriöitä mittaamalla hermojen johtumista ja tutkimalla lihasten toimintaa neulaelektrodein. Tällaisia voivat olla esimerkiksi erilaiset ääreishermoston hermopinteet, polyneuropatia, hermojuuren vaurio tai toimintahäiriö. ENMG-tutkimuksen avulla saadaan tietoa vaurion/ongelman vaikeusasteesta ja sijainnista.


Hankinnan kohteena ovat ENMG-tutkimukset:
• Osa 1 ENMG-tutkimukset
• Osa 2 ENMG-tutkimukset Kuusamossa Pohteen tiloissa 


Perustutkimus pitää sisällään lähetteen työdiagnoosin mukaisen sensorisen ja motorisen neurografian pintamittauksin sekä ENMG-neulatutkimuksen sekä tarvittaessa löydösten mukaisen tutkimuksen laajentamisen. 

ENMG-tutkimuksia tehdään kolmen tyyppisenä riippuen potilaan diagnostisesta tarpeesta:
• ENMG-1 = Suppea ENMG, 1-4 lihaksen tai hermosegmentin tutkimus. Esimerkiksi hermovaurion reinnervaation seuranta aikaisemmin tehdyn tutkimuksen jälkeen.
• ENMG-2 = Tavallinen ENMG, yhden raajan tai ongelman tutkimus. Tutkimus sisältää 5-12 lihasta ja 4-10 hermosegmenttiä. Esimerkiksi hermopinteen diagnostiikka sisältäen vertailun terveisiin ja kontralateraalisiin hermoihin, toispuoleisen hermojuurivaurion selvittely tai yksinkertainen polyneuropatiatutkimus.
• ENMG-3 = Laaja ENMG, usean raajan tai ongelman tutkimus. 


Hankinnan varsinainen sopimuskausi on 1.12.2025-30.11.2027. Varsinaisen sopimuskauden lisäksi hankinnassa on kaksi optiota ajalle 1.12.2027-30.11.2028 ja 1.12.2028-30.11.2029. 

Palvelut perustuvat terveydenhuoltolain (1326/2010) säännöksiin. Palvelu on toteutettava sitä koskevan, kulloinkin voimassa olevan lainsäädännön mukaisesti. 

Palvelun sisältö ja vähimmäisvaatimukset on kuvattu tarkemmin liitteessä Palvelukuvaus.
Hankinnan kohteena osassa 1 on ENMG-tutkimukset.

Osaan 1 tarjotessa tarjoajalla tulee olla palvelupiste, joka voi sijaita Pohteen alueella, Pohteen rajakunnissa tai enintään 100 km sisällä Pohteen rajalta mitattuna tietä pitkin. Ilmoitus on sitova koko sopimuskauden ajan. 

Hankinnan kohde kuvataan tarkemmin liitteenä olevassa palvelukuvauksessa.
Hankinnan kohteena osassa 2 on ENMG-tutkimukset Kuusamossa Pohteen tiloissa.

Osassa 2 suoritetaan ENMG-tutkimukset Kuusamossa terveyskeskuksen tiloissa. Tilaaja osoittaa palveluntuottajalle tutkimushuoneen sovituille tutkimuspäiville. Palvelu järjestetään tilaajan tiloissa saavutettavuuden takaamiseksi. Tilojen käytöstä ei muodostu palveluntuottajalle erillisiä kustannuksia, mutta tilojen käytöstä tehdään erillinen käyttöoikeussopimus tilaajan ja palveluntuottajan kesken. Tilaajan osoittamaa tilaa palveluntuottaja ei voi käyttää muuhun tarkoitukseen kuin tämän hankinnan kohteena olevien palveluiden tuottamiseen tilaajalle. 

Hankinnan kohde kuvataan tarkemmin liitteenä olevassa palvelukuvauksessa.